אייסה באטרפילד

אייסה מקסוול ת'ורנטון פאר באטרפילד (באנגלית: Asa Maxwell Thornton Farr Butterfield; בעברית נקרא גם אסא בטרפילד; נולד ב-1 באפריל 1997) הוא שחקן קולנוע אנגלי. התפרסם בתור הילד הוגו קברה בסרטו של מרטין סקורסזה "הוגו", הילד ברונו בסרט דרמת השואה "הנער בפיג'מת הפסים", הילד אנדר בסרט "המשחק של אנדר", והנער אוטיס בסדרת הנעורים "חינוך מיני" מבית Netflix.

ביוגרפיה
באטרפילד נולד במחוז איזלינגטון שבלונדון למשפחה נוצרית. הוא למד בבית הספר לאמנויות Stoke Newington, והחל לשחק בגיל שבע בתיאטרון שחקני הנוער המקומי.

 קריירה 
בגיל 9 התפרסם בקומדיית הפעולה הבריטית "הבן של רמבו" ובדרמה הטלוויזיונית "אחרי תומאס".

ב-2008 שיחק את התפקיד הראשי בדרמת השואה הספרותית "הנער בפיג'מת הפסים" בתור הילד הגרמני ברונו, בנו של קצין האס אס הממונה על מחנה השמדה. במהלך הסרט מנהל ברונו ידידות יוצאת דופן עם אסיר יהודי בן גילו בשם שמואל.

בנוסף שיחק בסדרה הבריטית "מרלין" בתפקיד הדרואיד הצעיר מורדרד. ב-2010 הופיע בפנטזיות "איש הזאב" בתור הדמות הצעירה של בן טלבוט ו"נני מקפי 2: הקסם חוזר" בתור נורמן בנה של איזבל גרין (מגי ג'ילנהול). בסוף שנת 2011 שיחק באטרפילד בתפקיד הראשי של הילד הוגו קברה בסרט ההרפתקאות התלת־ממדי זוכה 5 פרסי האוסקר של מרטין סקורסזה "הוגו". בשנת 2012, הצטלם לעיבוד הקולנועי לספרו של אורסון סקוט קארד, "המשחק של אנדר", אשר יצא לאקרנים בסוף 2013. ב-2016 הופיע בסרטו של טים ברטון "המעון של מיס פרגרין לילדים משונים" בתפקיד הראשי בסרט גילם ילד בשם ג'ייקוב. ב-2017 שיחק בתפקיד ראשי בסרט ההרפתקאות "המקום בינינו" שם גילם את גרדנר אליוט, בן האנוש הראשון שנולד במאדים.

הוא התמודד מול צ'ארלי פלאמר, צ'ארלי רואו וטום הולנד על התפקיד הראשי של ספיידרמן בסרט "ספיידרמן: השיבה הביתה" משנת 2017. את התפקיד קיבל בסופו של דבר הולנד.

ב-2018 כיכב בסרט המדע בדיוני האמריקאי "Time Freak" לצד סופי טרנר.

בשנת 2019 החל לשחק בתפקיד הראשי בסדרה הקומית "חינוך מיני" ברשת נטפליקס, שם הוא מגלם את אוטיס מילבורן.

באוקטובר 2023 ובדצמבר 2023 באטרפילד גינה ברשתות שלו את מדינת ישראל, במהלך מלחמת חרבות ברזל. הוא אף פרסם במדיה החברתית שלו פוסטים שמתעלמים מהטבח והאונס של חמאס נגד יהודיות ויהודים כשבו בעת, באטרפילד מתח ביקורת נוקבת על פעולות צה"ל ברצועת עזה: .

באוגוסט 2024, פורסם כי באטרפילד לוהק לסדרה חדשה של נטפליקס בשם "Out of the Dust". מדובר במותחן פסיכולוגי המתרחש בתוך כת נוצרית שמרנית. באטרפילד יגלם את דמותו של אדם.

 פילמוגרפיה 
קולנוע
 שנה סרט תפקיד הערות2007  הבן של רמבו  ילד #1 2008  הנער בפיג'מת הפסים  ברונו 2010  איש הזאב  בן טלבוט הצעיר  נני מקפי 2: הקסם חוזר  נורמן גרין 2011  הוגו  הוגו קברה 2013  המשחק של אנדר  אנדרו וויגין 2014  X+Y  ניית'ן אליס 2015 עשרת אלפים קדושים ג'וד 2016  המעון של מיס פרגרין לילדים משונים  ג׳יקוב פורטמן 2017בית המחר  סבסטיאן פרנדרגאסט סוף המסע לוטננט שני ראלי  המקום בינינו  גרדנר אליוט 2018ואז את הגעתקלווין לואיסTime Freakסטילמןתיכון סלוטרהאוס שולטווילוגבי בלייק2019Greedפין מק'ריידי2022משחק של חיים או מוותאייזקFlux Gourmetבילי רוביןYour Christmas or Mine?הוברט ג'יימס יוז2023Your Christmas or Mine 2הוברט ג'יימס יוזAll Fun and Gamesמרכוס פלטשר2025Rogue TrooperדיבובTBAWatch the SkiesCollege Republicans

טלוויזיה
 שנה סדרה תפקיד הערות2006  אחרי תומאס  אנדרו  סרט טלוויזיה של ITV2008  אפר לאפר דוני פרק: "Episode 6"2008–2009  מרלין  מורדרד  3 פרקים2017  כנפי הרעם בפעולה  קונרד  דיבוב; פרק: "Long Haul"2023–2019 חינוך מיני  אוטיס מילבורן  תפקיד ראשי (4 עונות); 32 פרקים2020   ברנדון בויד  3 פרקיםOut of the Dustאדםמיני-סדרה עתידית של נטפליקס

קישורים חיצוניים




הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-1997